NADLIMITNÁ ZÁKAZKA

**Verejná súťaž**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), s uplatnením § 66 ods. 7 prvej vety zákona

**SÚŤAŽNÉ PODKLADY**

na predmet zákazky

**Vybavenie centra simulátorovej a**

**virtuálnej medicíny**

 (TOVARY)

**Príloha č. 1**

**SPLNENIE PODMIENOK ÚČASTI UCHÁDZAČOV**

Košice, júl 2020

1. **PODMIENKY ÚČASTI TÝKAJÚCE SA OSOBNÉHO POSTAVENIA**
	1. Verejného obstarávania sa môže zúčastniť len hospodársky subjekt, ktorý spĺňa taxatívne určené podmienky účasti, týkajúce sa osobného postavenia podľa **§ 32 ods. 1** zákona č. 343/2015 Z. z. o verejnom obstarávaní.
	2. Uchádzač preukáže splnenie podmienok účasti, týkajúcich sa osobného postavenia podľa § 32 ods. 1, dokladmi podľa § 32 ods. 2, resp. podľa § 32 ods. 4 a 5; príp. spôsobom podľa § 152 zákona o verejnom obstarávaní (zápisom do zoznamu hospodárskych subjektov, ktorý vedie Úrad pre verejné obstarávanie).
	3. **Doklady, ktoré sa nepredkladajú**:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

* ***potvrdenia zdravotnej poisťovne a Sociálnej poisťovne*** podľa § 32 ods. 1 písm. b) a ods. 2 písm. b) zákona,
* ***potvrdenia miestne príslušného daňového úradu a miestne príslušného colného úradu*** podľa § 32 ods. 1 písm. c) a ods. 2 písm. c) zákona,
* ***výpis z Obchodného registra Slovenskej republiky alebo výpis zo Živnostenského registra Slovenskej republiky,*** v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

V prípade, ak by verejný obstarávateľ v období vyhodnotenia splnenia podmienok účasti uchádzačov vo verejnom obstarávaní nemal možnosť prístupu na portál oversi, je oprávnený vyžiadať si od uchádzačov originál príslušného výpisu/dokladu, resp. jeho osvedčenú kópiu.

* 1. Skupina dodávateľov preukazuje splnenie podmienok účasti vo verejnom obstarávaní, týkajúcich sa osobného postavenia, za každého člena skupiny osobitne. Oprávnenie dodávať tovar preukazuje člen skupiny len vo vzťahu k tej časti predmetu zákazky, ktorú má zabezpečiť.
	2. Uchádzač môže predbežne nahradiť doklady na preukázanie splnenia podmienok účasti, určené verejným obstarávateľom Jednotným európskym dokumentom (**JED**) podľa § 39 zákona o verejnom obstarávaní.
	3. Ak uchádzač použije JED, verejný obstarávateľ môže, v súlade so zákonom o verejnom obstarávaní a na zabezpečenie riadneho priebehu verejného obstarávania, kedykoľvek v jeho priebehu, písomne – elektronickými prostriedkami, spôsobom určeným funkcionalitou EKS, požiadať uchádzača o predloženie dokladu alebo dokladov nahradených JED-om. Uchádzač doručí verejnému obstarávateľovi doklady elektronicky, spôsobom určeným funkcionalitou EKS, v lehote, ktorú verejný obstarávateľ určí v žiadosti.
	4. Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží JED za svoju osobu spolu s vyplnenými JED, za každú z osôb, ktorých zdroje a/alebo kapacity využíva na preukázanie splnenia podmienok účasti.
	5. Skupina dodávateľov predloží JED s požadovanými informáciami za každého člena skupiny dodávateľov samostatne.
	6. Verejný obstarávateľ v súlade s § 40 ods. 6 písm. g) zákona o verejnom obstarávaní vylúči uchádzača, ak na základe dôveryhodných informácií má dôvodné podozrenie, že uchádzač uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž.
1. **PODMIENKY ÚČASTI TÝKAJÚCE SA EKONOMICKÉHO A FINANČNÉHO POSTAVENIA**

Nevyžadujú sa.

1. **PODMIENKY ÚČASTI TÝKAJÚCE SA TECHNICKEJ SPÔSOBILOSTI ALEBO ODBORNEJ SPÔSOBILOSTI**

Uchádzač v ponuke predloží nasledovné doklady a dokumenty, ktorými preukazuje splnenie podmienok účasti technickej spôsobilosti alebo odbornej spôsobilosti na dodanie tovaru:

* 1. Podľa § 34 ods. 1 písm. d) zákona o verejnom obstarávaní opisom technického vybavenia, študijných a výskumných zariadení a opatrení použitých uchádzačom na zabezpečenie kvality.

 ***Minimálna úroveň požadovaná verejným obstarávateľom:***

Uchádzač v ponuke predloží na všetky položky predmetu zákazky originál alebo úradne overenú kópiu platného certifikátu kvality podľa normy, ktorým sa potvrdzuje splnenie noriem zabezpečenia kvality pre oblasť predmetu zákazky alebo iný rovnocenný doklad. Verejný obstarávateľ uzná aj iné dôkazy predložené uchádzačom, ktoré sú rovnocenné opatreniam na zabezpečenie kvality podľa požiadaviek na vystavenie príslušného certifikátu.

* 1. Podľa § 34 ods. 1 písm. m) bod 1 zákona o verejnom obstarávaní, ak ide o tovar, ktorí sa má dodať, vzorkami, opismi alebo fotografiami.

 ***Minimálna úroveň požadovaná verejným obstarávateľom:***

Uchádzač predloží technickú dokumentáciu výrobku od výrobcu na všetky položky predmetu zákazky s uvedením obchodného názvu, typu, modelu, podrobným technickým opisom (technickou špecifikáciou) a fotografickým vyobrazením. Technická dokumentácia musí byť predložená v slovenskom alebo v českom jazyku.

 **Doklady sa predkladajú ako originál alebo úradne osvedčená kópia dokladu.**

* 1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takom prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť uchádzač preukazuje písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.
	2. Ak ponuku predkladá skupina dodávateľov, preukazuje splnenie podmienok účasti týkajúcich sa technickej a odbornej spôsobilosti podľa § 34 zákona o verejnom obstarávaní spoločne v zmysle § 37 ods. 3, resp. ods. 4 zákona o verejnom obstarávaní.
1. **JEDNOTNÝ EURÓPSKY DOKUMENT K PREUKÁZANIU SPLNENIA PODMIENOK ÚČASTI**
	1. Uchádzač môže podľa **§ 39** zákona o verejnom obstarávaní predbežne nahradiť doklady na preukázanie splnenia podmienok účasti, určené verejným obstarávateľom, prostredníctvom jednotného európskeho dokumentu. V takom prípade predkladá naskenovaný originál JED, vo formáte .pdf, s názvom „JED“.
	2. Ak uchádzač použije JED, verejný obstarávateľ môže, v súlade so zákonom o verejnom obstarávaní a na zabezpečenie riadneho priebehu verejného obstarávania, kedykoľvek v jeho priebehu, písomne – elektronickými prostriedkami, spôsobom určeným funkcionalitou EKS, požiadať uchádzača o predloženie dokladu alebo dokladov nahradených JED-om. Uchádzač doručí verejnému obstarávateľovi doklady elektronicky, spôsobom určeným funkcionalitou EKS, v lehote, ktorú verejný obstarávateľ určí v žiadosti.
	3. **Pre vyplnenie a opätovné použitie** JED-u je možné využiť
* bezplatnú stránku Úradu pre verejné obstarávanie, poskytujúcu elektronickú verziu tohto formulára:

#### [**https://www.uvo.gov.sk/espd/filter?lang=sk**](https://www.uvo.gov.sk/espd/filter?lang=sk)

alebo prístup aj s uvedením manuálu pre vyplnenie/použitie JED-u: [***http://www.uvo.gov.sk/jednotny-europsky-dokument-pre-verejne-obstaravanie 602.html***](http://www.uvo.gov.sk/jednotny-europsky-dokument-pre-verejne-obstaravanie%20602.html)[***https://ec.europa.eu/growth/tools-databases/espd/filter?lang=sk***](https://ec.europa.eu/growth/tools-databases/espd/filter?lang=sk)

* bezplatnú službu Európskej komisie poskytujúcu elektronickú verziu tohto formulára:
	1. Ak uchádzač využije na preukázanie splnenia podmienok účasti JED, na preukázanie splnenia podmienok účasti bude postačovať, ak uchádzač vo formulári JED v časti IV. GLOBÁLNY ÚDAJ PRE VŠETKY PODMIENKY ÚČASTI vyplní oddiel alfa bez toho, aby musel vyplniť iné oddiely v časti IV. JED.
	2. V prípade, že uchádzačom je skupina dodávateľov, uchádzač predloží JED s požadovanými informáciami za každého člena skupiny dodávateľov osobitne. Oprávnenie dodávať tovar, preukazuje člen skupiny len vo vzťahu k tej časti predmetu zákazky, ktorú má zabezpečiť.
	3. Ak uchádzač nevyužije na preukázanie splnenia podmienok účasti JED, v takom prípade predkladá uchádzač na preukázanie splnenia podmienok účasti naskenované originály, resp. naskenované úradne osvedčené kópie dokladov v rozsahu stanovenom v Oznámení o vyhlásení verejného obstarávania a v týchto súťažných podkladoch, vo formáte .pdf, označené ich názvom.
1. **VYHODNOCOVANIE SPLNENIA PODMIENOK ÚČASTI UCHÁDZAČOV VO VEREJNOM OBSTARÁVANÍ**
	1. Verejný obstarávateľ posudzuje splnenie podmienok účasti vo verejnom obstarávaní uvedené v bode 1 a 3 tejto časti súťažných podkladov podľa § 40 zákona o verejnom obstarávaní,  súlade s oznámením o vyhlásení verejného obstarávania vylučovacím spôsobom, a to SPLNIL (A) / NESPLNIL (N).
	2. Uchádzač, ktorý nesplnil podmienky účasti osobného postavenia a technickej spôsobilosti alebo odbornej spôsobilosti bude vyhodnotený ako NESPLNIL (N) a uchádzač bude vylúčený z verejného obstarávania.